CELEX: 62021CN0437
Language: mt
Date: 2021-07-16 00:00:00
Title: Kawża C-437/21: Talba għal deċiżjoni preliminari mressqa mill-Consiglio di Stato (l-Italja) fis-16 ta’ Lulju 2021 – Liberty Lines SpA vs Ministero delle Infrastrutture e dei Trasporti

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/11
            
         
      Talba għal deċiżjoni preliminari mressqa mill-Consiglio di Stato (l-Italja) fis-16 ta’ Lulju 2021 – Liberty Lines SpA vs Ministero delle Infrastrutture e dei Trasporti
      (Kawża C-437/21)
      (2021/C 391/17)
      Lingwa tal-kawża: it-Taljan
      
         Qorti tar-rinviju
      
      Consiglio di Stato
      
         Partijiet fil-kawża prinċipali
      
      
         Rikorrent: Liberty Lines SpA
      
         Konvenut: Ministero delle Infrastrutture e dei Trasporti
      
         Domanda preliminari
      
      Il-dritt tal-Unjoni, b’mod partikolari l-prinċipji tal-moviment liberu tas-servizzi u l-ftuħ massimu tal-kompetizzjoni fil-kuntest tal-għoti ta’ kuntratti pubbliċi ta’ servizzi, jipprekludi dispożizzjoni bħall-Artikolu 47(11)bis, tad-Digriet Liġi Nru 50 tal-24 ta’ April 2017, mibdula f’liġi bil-Liġi Nru 96 tal-21 ta’ Ġunju 2017, li:
      
                  —
               
               
                  jassimila jew, għall-inqas, jippermetti li t-trasport marittimu mgħaġġel ta’ passiġġieri bejn il-port ta’ Messina u dak ta’ Reggio Calabria jiġi assimilat b’mezzi legali mat-trasport bil-ferrovija bil-baħar bejn il-peniżola u Sicilia, fis-sens tal-Artikolu 2(e) tad-Digriet tal-Ministeru għat-Trasport u t-Tbaħħir Nru 138 T tal-31 ta’ Ottubru 2000;
               
            
                  —
               
               
                  jirriserva jew jidher tali li jirriserva lil Rete ferroviaria italiana S.p.a. s-servizz ta’ konnessjoni bil-ferrovija bil-baħar bejn Sicilia u l-peniżola nnifisha permezz ta’ dgħajjes veloċi?